**מתן שיעורי בית בבית הספר**

**מערך שיעור בעברית מדוברת**

יחידת לימוד המורכבת משבעה שיעורים

שכבת גיל: כיתות ח'

**זמן – 90 דקות: שני שיעורים ברצף**

מטרת העל: פיתוח יכולת השיחה והדיבור ושיפור ההבעה בעל פה ובכתב.

מטרות נלוות:

1. התלמיד יעשיר את אוצרו המילולי.

2. התלמיד ידבר וישתתף בשיח קבוצתי בעברית.

3. התלמיד ילמד בצורה חווייתית ויעילה.

4. התלמיד ירכוש מידע חדש לגבי מתן שיעורי בית .

5. התלמיד ילמד לנקוט עמדה.

פתיחה: (10 דקות)

חלוקת הקבוצות: קבוצות הטרוגניות, בכל קבוצה יש רמות שונות (תלמידים חזקים מאוד, תלמידים חזקים, תלמידים בינוניים, תלמידים מתקשים ותלמידים מתקשים מאוד) .

חלוקת המאמרים: לפי רמות והישגיי התלמידים .

הקרנת סרטון (לפי בחירת המורה): <https://youtu.be/huKhEgByimA>

**גוף היחידה (80 דקות לפי החלוקה בשלבים)**

**שלב א (10 דקות)– קבוצתי **

1. מלאו את הטבלה שלפניכם בנוגע ליתרונות והחסרונות של מתן שיעורי בית בבית הספר.
2. לאור נתוני הטבלה, כתבו לצד שמו כל אחד מחברי הקבוצה אם הוא בעד או נגד מתן שיעורי בית.

|  |
| --- |
| מתן שיעורי בית  |
|  | יתרונות  | חסרונות  |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |
| 6. |  |  |
| 7. |  |  |
| 8. |  |  |

עמדת חברי הקבוצה:

**בעד או נגד מתן שיעורי הבית**

1. ----------- 3.------------

2. ---------- 4.-------------- 5.--------------

 שלב ב (15 דקות) – מליאה 

1. נציג מכל קבוצה יציג בפני התלמידים את הממצאים שעלו בקבוצה.

2. ראש הקבוצה יוסיף לטבלה יתרונות / חסרונות בנוגע למתן שיעורי הבית, שהועלו על ידי שאר התלמידים בכיתה.

שלב ג (20 דקות) – אישי+ קבוצתי

1. קראו את המאמר שלפניכם וסכמו את היתרונות / החסרונות של מתן שיעורי בית.
2. כל משתתף ידווח לחברי הקבוצה על המאמר שקרא.
3. הקבוצה תערוך הצבעה פנימית: בעד / נגד שיעורי בית. הקבוצה תצייר סמליל המבטא את עמדתה ותכתוב סיסמה / הגד תואמים.

# שלב ד (15 דקות) - דיון טיעון – מליאה http://2.bp.blogspot.com/_V9VApAbuhn4/TUL7Di-DYXI/AAAAAAAAAA4/PCecpfbxzik/s1600/657-16%257E1.JPG

הנושא: בתקופה האחרונה פנו למשרד החינוך הרבה הורים בהצעה לבטל את "שיעורי הבית" בחטיבת הביניים. לטענת ההורים התלמידים אמורים לבצע את כל המשימות הלימודיות הנדרשות בבית

נציגי המורים טענו שתלמידים רבים אינם מצליחים לבצע משימות שונות בבית הספר מסיבות שונות.

הביעו דעתכם על הצעה זו ונמקו אותה.

קבוצת הדיון הן:

* חברי מועצת תלמידים.
* הנהלת בית הספר.
* ועד נציגי המורים.
* ועד נציגי ההורים .

כל קבוצה תשלח נציג מטעמה.

שאר המשתתפים יצפו בדיון ויוכלו להוסיף על דברי הנציג שלהם.

**שלב ה (5 דקות)**– הצבעה והכרעה בנושא.

**שלב ו (5 דקות)**– כתיבת טיעון על ידי חברי הקבוצה. (לפי למה שלמדנו בכיתה).

**שלב ז (5 דקות)**– כל קבוצה מציגה את הטיעון שלה במליאה בפני הכיתה (מצגות , הצגות וכו')...

**סיכום ומשוב (5 דקות)** – משוב אישי ומשוב קבוצתי.

**דף רפלקציה – משוב אישי וקבוצתי**

תלמידים יקרים ,

עליכם למלא דף משוב אישי ודף משוב קבוצתי,

 משוב אישי / תיעוד אישי

שמי : \_\_\_\_\_\_\_\_\_\_\_

|  |  |
| --- | --- |
| עברית יופי של שפה תוצאת תמונה עבור סמיילי | תמיד חשוב לתת לעצמנו משוב על כל תהליך שאנו עוברים ולהבין באיזו מידה הוא תרם או לא תרם לנו תוצאת תמונה עבור סמיילי  |
| האם מילאתי את תפקידי כפי שהוגדר? |  |
| באיזה חלק הייתי יותר מעורה ובאיזה חלק פחות? |  |
| האם עמדתי בזמנים? |  |
| האם הקבוצה הייתה סובלנית כלפיי? |  |
| מה למדתי על עצמי? |  |
| מה למדתי על עבודת צוות? |  |
| ממה נהניתי? |  |
| באילו קשיים נתקלתי במהלך העבודה? |  |
| איך התגברתי על קשיים אלה? |  |

משוב קבוצתי

חברי לקבוצה הם: \_\_\_\_\_\_\_\_\_\_\_\_\_\_\_\_

|  |  |
| --- | --- |
| עברית יופי של שפה תוצאת תמונה עבור סמיילי | תמיד חשוב לתת לעצמנו משוב על כל תהליך שאנו עוברים ולהבין באיזו מידה הוא תרם או לא תרם לנו תוצאת תמונה עבור סמיילי  |
| 1) כיצד חלקנו את התפקידים בקבוצה? |  |
| 2) האם התקיימו דיונים מועילים? |  |
| 3) מה למדנו מעבודה קבוצתית ? |  |
| 4) האם התקיימו דיונים פתוחים? |  |
| 5) האם העבודה הקבוצתית תרמה לנו באופן אישי ומשמעותי? |  |

**מאמרים**

שיעורי בית בגילאים צעירים לא מועילים.

סקירת מחקרים מראה: שיעורים שהילדים נדרשים להכין בבית צריכים להינתן בכמות מסוימת בהתאם לגילם, אחרת הם עלולים להזיק. החוקרים: "בחטיבת הביניים לשיעורי הבית יתרון קטן ובבית הספר היסודי אין להם כל יתרון."

האם יש צדק לשיעורי הבית של הילדים? לא בטוח. חוקרים באוניברסיטת דיוק, בראשם ד"ר האריס קופר, פסיכולוג ומומחה למדעי המוח, ערכו סקירה מקיפה של 180 מחקרים בנושא ומצאו כי שיעורי בית צריכים להינתן בהתאם לגיל, והזמן המושקע בהם צריך להיות מדוייק, אחרת הם עלולים להזיק. הממצא העיקרי של המחקר הוא כי אין כל עדות לכך שכל כמות שהיא של שיעורי בית אכן משפרת את ההישגים של תלמידים בבית הספר היסודי. המחקר מצא כי לשיעורי הבית לא הייתה השפעה על שמירת המידע והצלחה.

על פי המלצות החוקרים, יש לעשות חלוקה לגילאים במתן שיעורי הבית: שיעורי הבית שייכים לכיתות הגבוהות, בחטיבת הביניים לשיעורי הבית יתרון קטן ובבית הספר היסודי לשיעורי הבית אין יתרונות כלל.

מחקרים נוספים אשר נעשו בנושא שיעורי הבית הוכיחו כי הם צריכים להיות מידתיים, אחרת לא יהיו אפקטיביים. כלומר, בכיתות הגבוהות (תיכון) בין שעה לשעתיים, בחטיבת הביניים עד שעה ובבית הספר היסודי כלל לא.

מתוך: https://www.ynet.co.il/articles/0,7340,L-4786663,00.html

**לשיעורי הבית יש יתרונות!**

לשיעורי הבית גם יתרונות, הם משפרים הבנה, עוזרים לרכישת הרגלים של סדר ותכנון, מפתחים אחריות, מעשירים ומסייעים להפנמה של החומר הנלמד, אך כאשר הילדים מקבלים שיעורי בית רבים מטרתם מתפספסת. התוצאה של העומס היא העתקות, שקרים וגישה שלילית כלפי שיעורי הבית ובית הספר. בנוסף, המוטיבציה וההנאה מלמידה יורדת משמעותית ונוצרים מאבקים, מתחים ומחלוקות מול ההורים סביב עניין שיעורי הבית. מסקנה - נתינת שיעורי הבית צריכה להיות ממוקדת, שיהיה ערך מוסף משמעותי לשיעורי הבית ובמינונים הנכונים כדי לא להשיג מטרה הפוכה.

מתוך: http://www.yeladimplus.co.il/article/homework

**המיתוס של שיעורי הבית**

שיעורי הבית הם מושא למחקר כבר שנים רבות. מחקרים ומאמרים שנכתבו בארצות הברית העידו ששיעורי הבית מקדמים למידה והישגים. אבל מחקרים נוספים שנערכו בעת האחרונה מראים שלשיעורי הבית אין כל תרומה להישגים בבית הספר היסודי , תרומה מעטה בחטיבת הביניים ותרומה בינונית בחטיבה העליונה. ככלל , מעט שיעורי בית עדיפים על פני היעדרם וגם על פני עומס רב מדי. עוד מתברר ששיעורי הבית אינם משפרים הרגלים ומוטיבציה. חוקרים שבחנו תוצאות של מבחני מתמטיקה בינלאומיים מצאו שכל המתאמים בין ממוצע הציונים של התלמידים במבחנים לבין היקף שיעורי הבית שקיבלו היו שליליים! הם מסיקים שמדינות שמבקשות לשפר את דירוג תלמידיהן במבחנים הבינלאומיים באמצעות תוספת שיעורי בית מכשילות את עצמן.

לסיכום, שיעורי בית הם פעולה לימודית נפוצה הכרוכה בהשקעה עצומה של מורים ותלמידים, אבל היחס אליה לרוב שטחי ומזלזל. לפני שמורים נותנים שיעורי בית עליהם לחשוב האם הם חיוניים והאם אפשר בלעדיהם. כאשר המורים נותנים שיעורי בית עליהם לחשוב האם הם מעודדים חשיבה או שינון, האם הם מעניינים או משעממים?  האם הם קלים או קשים מדי? כמה תלמידים יזדקקו לעזרה בהכנתם.

זה לא מכבר המליץ משרד החינוך שכל צוות מורים יערוך דיון על ערכם של שיעורי בית ועל הבעיות הכרוכות בהם. זו המלצה ראויה. לצד ההתלבטות האישית והדיון בצוות המורים כדאי להעלות את הנושא לשיחה עם התלמידים. כדאי לברר אתם אילו מטלות מסייעות להם, באילו נסיבות הם מכינים שיעורי בית ומתי הם מעתיקים אותם מחברים, האם יש סוגים אחרים ורצויים של שיעורי בית.

את תוצאות הדיונים האלה, האישיים, הצוותיים והכיתתיים, כדאי להביא לידיעת ההורים. המעורבות שלהם חיונית, לדוגמא, אפשר להמיר את דפי התרגול בכיתות הנמוכות בבקשה מההורים שיקראו ספרים עם ילדיהם וישוחחו אתם עליהם. בכל מקרה, מוטב לתת לתלמידים מעט שיעורי בית.

מתוך: מרכז מידע בן מכללתי / פורטל תוכן בהוראה ובהכשרת מורים .

**כולנו בעד שיעורי בית**

לשיעורי הבית יתרונות רבים:

תרגול בבית של  החומר הנלמד בכיתה, נועד לשינון, להבנה ולחידוד הזיכרון. בעת הכנת השיעורים הילד עובר תהליך חשיבה מחדש, הוא מחפש וגם נחשף לחומרים נוספים ומשקיע בניסוח תשובותיו.

בימינו, כשילדים נמצאים זמן ממושך במדיה וממעטים לקרוא, יש חשיבות רבה לשיעורי הבית שדורשים מהם קריאה, כתיבה ושינון.

אגב, לילדים מצטיינים אפשר לתת מטלות אחרות  ומאתגרות לשעורי הבית, בדומה לאלה שניתנות להם בכיתה, ומותאמות ליכולותיהם הגבוהות.

שיעורי בית גם מתווכים ומקשרים בין הבית לבית הספר. בעזרתם מתאפשר להורים לדעת מה הילד שלהם לומד, מה הן  נקודות החוזקה שלו ובמה הוא מתקשה, ובהתאם לכך לדווח למורה, בזמן אמת,  על קשייו ובכך למנוע פיגור בהבנת החומר הנלמד.

הכנת השיעורים תורמת להפיכת הילד, לעצמאי ובעל מיומנויות למידה עצמית.

הכנת השיעורים  מלמדת את הילד לתכנן ולנהל את הזמן שלו, בהתאם למשימות המוטלות עליו וליתר הפעילויות שלו בשעות שהוא מחוץ למסגרת בית הספר.

שיעורי בית הם של הילד, לא של ההורים, כפי שטוענים רבים. ההורה אמור להיות שם בשביל הילד כמלווה, תומך ומסייע.

מתוך: http://10tv.nana10.co.il/Article/?ArticleID=1218023

**כולנו נגד שיעורי בית:**

פרק הזמן היומי הנדרש להכנת שיעורי הבית משתנה בהתאם לגיל הילד. בכיתה א' יש לתחום את זמן הכנת השיעורים ל-20 דקות יומיות. בשאר כיתות בית הספר היסודי, הזמן להכנת השיעורים נע בין חצי שעה ועד שעתיים.

המורה מצידה, מחויבת לבדוק את שיעורי הבית, אבל לא כדי להשליט משטר פחד בכיתה, אלא כדי לקבל תמונה מלאה על מצבם של הילדים בכיתתה ולסייע לילדים המתקשים".

"שעות אחה"צ של הילדים אמורות להיות זמן של רגיעה והנאה, בילויים, חוגים ומפגש עם חברים - ולא להכנת שיעורי בית.

אין תועלת כלשהי בהכנת השיעורים לאחר שהילדים היו חצי יום בבית הספר. התועלת אפסית, במיוחד בגילאים הצעירים, שאז בעצם דורשים מהילדים לתרגל בבית את  החומר שכבר 'נלעס' בכיתה.

בבית ספר יסודי צריך לצייד את הילדים בכלים ללמידה ולעשות זאת בשעות של בית הספר.

יתכן ששיעורי בית נחוצים בתיכון, אז הילדים צריכים להספיק לעבור על כל החומר לבגרויות.

בעתיד, כשהם יהיו בצבא ובמקומות עבודה, יהיו להם מספיק מטלות ומחויבויות. עכשיו כשהם ילדים, צריך לתת להם ליהנות מהילדות שלא תחזור.שיעורי בית יוצרים אווירה מתוחה בבית בין הילד להוריו.

מתוך: http://10tv.nana10.co.il/Article/?ArticleID=1218023